Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1936

10. § A feladó köteles megállapítani a konténer alkalmasságát a kérdéses áru fuvarozására. Ha a feladó sérült konténert vagy a kérdéses áru fuvarozására alkalmatlan konténert rak meg, és ennek következményeként az áru teljes mértékben vagy részlegesen elvész, megsérül, megromlik, vagy más természetû minõségromlást szenved, ezekért a vasút felelõsséget nem visel. Göngyöleg nélkül vagy könnyített göngyölegbe csomagolt árunak konténerbe végzett berakása esetén a feladó köteles az árunak sérüléssel, megromlással vagy más természetû minõségromlással szembeni védelmét biztosítani (például, a konténer belsõ falainak bélelése papírral vagy más anyaggal, védõfólia, gumialátétek alkalmazása vagy az áru borítása lágy szigetelõanyaggal) és a konténernek az áru káros hatásaival (például, korrózió) szembeni védelmérõl intézkedni. A feladó a konténert olyan módon köteles megrakni, hogy annak ajtóit akadály nélkül lehessen kinyitni, illetõleg becsukni. Ezen kívül a feladó az árut a konténerben úgy köteles elrendezni és rögzíteni, hogy a konténer megsérülése a berakás és az ezt követõ fuvarozás során ne fordulhasson elõ. Az árunak a konténerbe végzett berakására és az abban való rögzítésére egyebekben a feladási vasúton hatályos belföldi elõírásokat kell alkalmazni. A vasút nem felel az árunak a göngyöleg vagy a csomagolás teljes hiánya vagy hiányos volta, valamint a konténerben való szabálytalan elhelyezése következtében elõforduló teljes vagy részleges elvesztéséért, tömegének csökkenéséért, megsérüléséért, megromlásáért vagy más természetû minõségromlásáért, ha a vasút a konténert sértetlen állapotban és a feladó vagy a feladási állomás ép kocsizárjaival szolgáltatja ki az átvevõnek. A feladó csak megfelelõ mûszaki állapotú konténert adhat fel fuvarozásra. Ha a nem vasúttársasági tulajdont képezõ, üres nagykonténeren feladáskor sérülés fordul elõ, a feladó köteles a sérülés mibenlétét és mértékét a fuvarlevélnek „Az áru megnevezése” rovatába bejegyezni.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes